DYSS-AM

Kasaysayan 
Itinatag ang DYSS noong Hulyo 4, 1957. Ito ay pagmamay-ari noon ng Loreto F. de Hemedes Inc. sa pamamagitan ng DZBB na nakabase sa Maynila. Kalaunan, binenta ito sa Republic Broadcasting System ni Robert "Uncle Bob" Stewart. Ito ay unang matatagpuan sa Fortunata Bldg. sa kanto ng Magallanes & Lapu-lapu na may 167-ft. vertical antenna at 1-kilowatt BC Gates Transmitter na matatagpuan sa Mambaling Seaside.

Noong Setyembre 21, 1972, nawala ito sa ere nung naideklara ni Pangulong Ferdinand Marcos ang Batas militar. Makalipas ng dalawang taon, naibenta ang RBS sa triumvirate nina Gilberto Duavit Sr., Menardo Jimenez at Felipe Gozon dahil sa mga pagbabago sa mga batas sa pagmamay-ari ng media. Kasabay nito, bumalik ang DYSS sa ere bilang Dobol S na may Top 40 na format.

Noong Nobyembre 1978, lumipat ang talapihitang ito mula sa 1560 kHz sa 999 kHz.

Noong Hulyo 17, 1989, nagpalit ang format ng himpilang ito sa balita at talakayan. Nang sumunod na taon, lumipat ang DYSS, kasama ang mga kapatid nitong istasyon na DYSS-TV at DYRT, sa kasalukuyang tahanan nito sa GMA Skyview Complex sa Nivel Hills.

Noong Enero 4, 1999, naging Super Radyo ito. Kasabay nito, nagsimula itong iere ang Balitang Bisdak ng GMA Cebu tuwing 6:00 ng gabi na sinundan ng 24 Oras noong 6:30 ng gabi.

 Mga sanggunian 

Kategorya:Mga himpilang panradyo sa Kalakhang Cebu